Հայաստանում էներգետիկայի բնագավառում կա 8 միլիարդ դոլարի ներդրումային հեռանկար, և Հայաստանի հնարավորությունները ներկայացնելու համար Երևան են հրավիրել ամերիկյան մի քանի խոշոր ընկերությունների ներկայացուցիչներ: Այս հայտարարությունն արել է Հայաստանում ԱՄՆ-ի դեսպան Ռիչարդ Միլզը՝ հույս հայտնելով, որ ՀՀ իշխանությունները կստեղծեն ներդրումային հավասար պայմաններ: Տնտեսագետ Աշոտ Եղիազարյանն այս հայտարարության հիմքում միայն դրական հեռանկարներ է տեսնում: Նա Tert.am-ի հետ զրույցում նշեց, թե դեսպան Միլզի այս հայտարարությունը եկավ փաստելու, որ ԱՄՆ-ն հետաքրքրված է մեր տարածաշրջանով: